

**600.0450.23.12.15**

#### **ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

#### **ՀԱՆՐԱՅԻՆ ԾԱՌԱՅՈՒԹՅՈՒՆՆԵՐԸ ԿԱՐԳԱՎՈՐՈՂ ՀԱՆՁՆԱԺՈՂՈՎ**

**ՈՐՈՇՈՒՄ**

 23 դեկտեմբերի 2015 թվականի №450Ա

ք.Երևան

**«ԱՐՏԱՎԱՆ ՀԷԿ» ՍԱՀՄԱՆԱՓԱԿ ՊԱՏԱՍԽԱՆԱՏՎՈՒԹՅԱՄԲ ԸՆԿԵՐՈՒԹՅԱՆԸ «ԱՐՏԱՎԱՆ ՓՀԷԿ-2» ՓՈՔՐ ՀԻԴՐՈԷԼԵԿՏՐԱԿԱՅԱՆՈՒՄ ԷԼԵԿՏՐԱԿԱՆ ԷՆԵՐԳԻԱՅԻ (ՀԶՈՐՈՒԹՅԱՆ) ԱՐՏԱԴՐՈՒԹՅԱՆ ԼԻՑԵՆԶԻԱ ՏՐԱՄԱԴՐԵԼՈՒ ՄԱՍԻՆ**

 Հիմք ընդունելով «Էներգետիկայի մասին» Հայաստանի Հանրապետության օրենքի 17‑րդ հոդվածի «բ» կետը, 23-րդ, 35-րդ հոդվածները, «Էներգետիկայի մասին» Հայաստանի Հանրապետության օրենքում փոփոխություններ և լրացումներ կատարելու մասին» Հայաստանի Հանրապետության 2013 թվականի հունիսի 19-ի №ՀՕ-86-Ն օրենքի 16-րդ հոդվածը, Հայաստանի Հանրապետության հանրային ծառայությունները կարգավորող հանձնաժողովի 2013 թվականի նոյեմբերի 1-ի 374Ն որոշմամբ հաստատված՝ էներգետիկայի բնագավառում գործունեության լիցենզավորման կարգը, այդ թվում` կարգի 3 հավելվածի՝ երաշխիքների ներկայացման կարգի 8-րդ կետը և հաշվի առնելով «ԱՐՏԱՎԱՆ ՀԷԿ» սահմանափակ պատասխանատվությամբ ընկերության 2015 թվականի նոյեմբերի 23-ի գրությունը՝ Հայաստանի Հանրապետության հանրային ծառայությունները կարգավորող հանձնաժողովը **որոշում է.**

1. «ԱՐՏԱՎԱՆ ՀԷԿ» սահմանափակ պատասխանատվությամբ ընկերությանը տրամադրել «Արտավան ՓՀԷԿ-2» փոքր հիդրոէլեկտրակայանում (Հայաստանի Հանրապետության Վայոց ձորի մարզի Արտավան համայնքի վարչական տարածքում՝ Արփա գետի Արտավան վտակի վրա (բնական ջրահոսք)) էլեկտրական էներգիայի (հզորության) արտադրության լիցենզիա՝ մինչև 2032 թվականի հուլիսի 16-ը գործողության ժամկետով, որից կառուցման ժամանակահատվածը՝ մինչև 2017 թվականի հուլիսի 16-ը:
2. Հաստատել «ԱՐՏԱՎԱՆ ՀԷԿ» սահմանափակ պատասխանատվությամբ ընկերության «Արտավան ՓՀԷԿ-2» փոքր հիդրոէլեկտրակայանում էլեկտրական էներգիայի (հզորության) արտադրության լիցենզիայի պայմանները՝ համաձայն հավելվածի:
3. «ԱՐՏԱՎԱՆ ՀԷԿ» սահմանափակ պատասխանատվությամբ ընկերությանը` №0507 լիցենզիայի պայմանները չկատարելու պատճառով «Արտավան ՓՀԷԿ-2» փոքր հիդրոէլեկտրակայանի կառուցման ժամկետը երկարաձգելու համար, սույն որոշումն ուժի մեջ մտնելու պահից`
	1. մեկամսյա ժամկետում «ԱՐՄՍՎԻՍԲԱՆԿ» փակ բաժնետիրական ընկերության կողմից 2013 թվականի հուլիսի 17-ի №1637/10/2 գրությամբ Հայաստանի Հանրապետության հանրային ծառայությունները կարգավորող հանձնաժողով ներկայացված №13-0027 բանկային երաշխիքի համաձայն երաշխավորված երեք միլիոն դրամ գումարից մեկ միլիոն հինգ հարյուր հազար դրամը 900005028130 հաշվեհամարով փոխանցել Հայաստանի Հանրապետության պետական բյուջե.
	2. քառասունհինգօրյա ժամկետում Հայաստանի Հանրապետության հանրային ծառայությունները կարգավորող հանձնաժողով ներկայացնել երեք միլիոն դրամ գումարի նոր երաշխիք` մինչև 2017 թվականի օգոստոսի 30-ը գործողության ժամկետով:
4. Ուժը կորցրած ճանաչել Հայաստանի Հանրապետության հանրային ծառայությունները կարգավորող հանձնաժողովի՝
5. 2013 թվականի օգոստոսի 7-ի «ԱՐՏԱՎԱՆ ՀԷԿ» սահմանափակ պատաս-խանատվությամբ ընկերությանը «Արտավան ՓՀԷԿ-2» փոքր հիդրո-էլեկտրակայանի կառուցման լիցենզիա տրամադրելու մասին» №294Ա որոշումը,
6. 2014 թվականի սեպտեմբերի 3-ի «ԱՐՏԱՎԱՆ ՀԷԿ» սահմանափակ պատաս-խանատվությամբ ընկերության կողմից «Արտավան ՓՀԷԿ-2» փոքր հիդրո-էլեկտրակայանի վերաբերյալ փաստաթղթերը Հայաստանի Հանրապետության հանրային ծառայությունները կարգավորող հանձնաժողով ներկայացնելու ժամկետը երկարաձգելու մասին» №353Ա որոշումը:
7. «ԱՐՏԱՎԱՆ ՀԷԿ» սահմանափակ պատասխանատվությամբ ընկերությանը՝ ընդունել ի գիտություն, որ իրավասու է սույն որոշումն ուժի մեջ մտնելու պահից երկամսյա ժամկետում այն բողոքարկել Հայաստանի Հանրապետության հանրային ծառայությունները կարգավորող հանձնաժողով կամ Հայաստանի Հանրապետության վարչական դատարան:
8. Սույն որոշումն ուժի մեջ է մտնում 2016 թվականի հունվարի 16-ից։

 **ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՀԱՆՐԱՅԻՆ**

 **ԾԱՌԱՅՈՒԹՅՈՒՆՆԵՐԸ ԿԱՐԳԱՎՈՐՈՂ**

 **ՀԱՆՁՆԱԺՈՂՈՎԻ ՆԱԽԱԳԱՀ՝ Ռ. ՆԱԶԱՐՅԱՆ**

 ք. Երևան

 23 դեկտեմբերի 2015թ.